EXO

EXO on Lõuna-Korea ja Hiina poistebänd, mis loodi 2011. aastal Seoulis S.M. Entertainmenti poolt. Exo koosneb üheksast liikmest, kes on jaotatud kahte alagruppi, Exo-K ja Exo-M. Mõlemas grupis oli algselt kuus liiget. Nad esitavad muusikat korea ja mandariini keeles. Nende nimi pärineb terminist eksoplaneet, mis viitab planeedile väljaspool Päikesesüsteemi. Exo-K liikmed on Suho, Baekhyun, Chanyeol, D.O, Kai ja Sehun – kõik on lõunakorealased. Exo-M-i liikmed on hiinlane Lay ning kaks lõunakorealast Xiumin ja Chen. Grupp tegi debüüdi 8. aprillil 2012 singliga "Mama". Grupi kaks albumit, 2012. aasta debüüt-EP "Mama" ja 2013. aasta stuudioalbum "XOXO" olid väga edukad, neid müüdi maailmas üle 1,5 miljoni eksemplari.

Ajalugu

2011 – moodustamine

2011. aasta jaanuaris andis S.M. Entertainmenti omanik Lee Soo-man teada oma plaanist debüteerida uus poistebänd. Ajutiselt oli grupi nimeks M1. Sama aasta mais rääkis Lee oma grupist Hallyu äriseminaril, mida peeti Stanfordi Ülikoolis. Oma esitluses rääkis ta strateegiast, mille eesmärgiks oli jaotada grupp kahte alagruppi, edendades neid samaaegselt nii Lõuna-Koreas kui ka Hiinas. Lee kavatses debüteerida grupi mais, aga debüüt lükkus edasi seoses liikmete vahetusega. 2011. aasta detsembris sai grupi nimeks ametlikult Exo, Exo-K Lõuna-Korea alagrupi ja Exo-M Hiina alagrupi jaoks. Kahtteist liiget tutvustati 23 treileri kaudu, mis avaldati YouTube'is.
Kai, Lu Han, Tao ja Chen olid esimesed neli liiget, keda tutvustati laiemale avalikkusele. Nad tegid oma teledebüüdi SBS-i iga-aastasel Gayo Daejuni üritusel 29. detsembril 2011.

2012 – debüüt ja "Mama"

Exo-K ja Exo-M-i sissejuhatav singel "What Is Love" ilmus 30. jaanuaril iTunesi ja paljude teiste erinevate jaemüüjate kaudu nii Mandri-Hiinas kui ka Lõuna-Koreas. 9. märtsil ilmus bändil teine sissejuhatav singel "History", mille kirjutasid ja produtseerisid Thomas Troelsen ja Remee.

Exo-K ja Exo-M-i debüütsingel "Mama" tuli välja 8. aprillil, millele järgnes "Mama" EP 9. aprillil. 8. aprillil tegi Exo-K oma debüütesinemise Lõuna-Korea muusikasaates "The Music Trend", samal ajal tegi Exo-M oma debüüdi Hiinas Top Chinese Music Awards'il. Juba järgmisel päeval pärast singli ilmumist oli see mitmes Hiina muusikaedetabelis tõusnud esikohale. Album "Exo-M" tõusis teisele kohale Hiina Sina albumite edetabelis, viiendale kohale Lõuna-Korea Gaoni albumite edetabelis ja kaheteistkümnendale kohale Billboardi ülemaailmses albumite edetabelis. Exo K album saavutas esikoha Gaoni albumite edetabelis ja kaheksanda koha Billboardi albumite edetabelis. 2012. aasta aprilli lõpul oli Exo-M Super Juniori tuuri Super Show 4 üks külalisesinejaid. 2012. aasta novembris võitis Exo Parima Uue Aasia Grupi autasu 2012 MNET-i Asian Music Awardsil. Exo-K sai kolm nominatsiooni 27. kuldplaatide jagamise tseremoonial ja võitis parima uustulnuka auhinna. Exo-M sai kõige populaarsema grupi auhinna 2013. aasta Top Chinese Music Awardsil.

2013 – XOXO ja kaubanduslik edu

2013. aasta mais avaldas S.M. Entertainment pildid Exo tagasituleku albumi XOXO jaoks, mis oli ühtlasi ka nende esimene stuudioalbum. Erinevalt Mama ajastust, kus Exo-K-l ja Exo-M-l olid erinevad kampaaniad, edendati XOXO-t kui üht gruppi. Alagrupid tegid koostööd omavahel albumi põhisingli "Wolf" jaoks, kuid ülejäänud laulud albumil salvestati eraldi. XOXO tuli välja juunikuus kahes versioonis, koreakeelne "Kiss" ja mandariinikeelne "Hug". Kuigi "Wolf" võitis karika MBC Music Show Championis, ei saatnud laulu nii suur edu muusikaedetabelites, jäädes vaevu 30 parima hulka.

Ümberpakendatud versioon XOXO-st koos kolme lisalauluga ilmus 5. augustil 2013. Albumi põhisingli "Growl" muusikavideo avaldati YouTube'i kaudu 1. augustil. "Growl" sai esikoha kõikides peamistes Korea muusikasaadetes, võites kolme nädala jooksul kümme karikat. Singel saavutas Billboardi Korea K-popi Hot 100-s kolmanda koha ja teise koha Gaoni singlite edetabelis. 2013. aasta oktoobriks olid kõik XOXO versioonid müünud üle 910 000 eksemplari, purustades seega kõige kiiremini müüva K-popi albumi rekordi, eelmine rekord pärines aastast 2001. XOXO nimetati 2013 MNET-i Asian Music Awardsil aasta albumiks, misjärel Exost sai kõige noorem poistebänd, kes on selle autasu võitnud. Albumi singel "Growl" sai 2013 MelOn Music Awardsil aasta laulu autasu.

Oktoobris kinnitas Exo-M intervjuus IQIY-ga, et nad töötavad uue materjali kallal ja, et fännid ei peaks uskuma kuulujutte seoses nende tagasitulekuga. EP-l, mis koosneb kuues laulust, oli eelmüügi tellimusi üle 400 000. 28. novembril esilinastus nende tõsielusari "EXO Showtime". "Miracles In December" avaldati ametlikult 9. detsembril 2013. Baekhyun, Chen ja D.O esitasid EP põhisinglit "Miracles in December" M! Countdownis 5. detsembril.

2014

Aprilli alguses andis S.M. Entertainment teada, et EXO teeb tagasituleku 15. aprillil. Kuid kahjuks lükkus tagasitulek edasi Lõuna-Koreas toimunud parvlaevaõnnetuse tõttu. Tagasitulek toimus 7. mail, kus tuli välja nii miniplaat "Overdose", kui ka muusikavideo laulule "Overdose". Plaadil on 5 laulu.

15. mail kinnitas S.M. Entertainment, et EXO-M-i liider Kris on esitanud hagi lepingu lõpetamiseks. Põhjuseks olid halb kohtlemine ja põhiliste inimõiguste rikkumine. 10.oktoobril esitas EXO-M-i Luhan hagi oma lepingu lõpetamiseks. Põhjusteks toodi välja terviseprobleemid ja EXO-K liikmete eelistamine. EXO jätkas edaspidi kümne liikmega.

EXO esimene soolokontsert EXO From. EXOPLANET #1 – THE LOST PLANET toimus 24. mail Seouli olümpiastaadionil. Piletid müüdi välja kiirusega pilet 1,47 sekundi jooksul.

2015

EXO teine solokontsert EXO From. EXOPLANET #2 – The EXO'luXion kuulutati välja jaanuarikuus. Viis kontserti peeti taas Seouli olümpiastaadionil. Rohkem kui 1,2 miljonit fänni olid üritanud osta piletit. 4. veebruaril kaebas S.M. Entertainment omakorda Krisi ja Luhani kohtusse seetõttu, et nad olid jätkanud Hiinas illegaalset promomist. Hagi eesmärgiks oli lõpetada näitlemine ja reklaamimine S.M Trademark nime all.

Teine stuudioalbum, "Exodus", tuli välja 30. märtsil. 24 tunni jooksul müüdi Koreas üksi rohkem kui 500 000 albumit. Albumi esiksingliks on "Call Me Baby". Laul oli väga edukas muusikasõudes, võites kaheksateist auhinda.

22.aprillil postitas EXO-M-i liikme Tao isa Hiina suhtlusportaali Weibo kaudu kirja, kus ta avaldas soovi, et poeg lahkuks grupist ja naaseks Hiinasse. Põhjuseks tõi ta välja vähese toetuse seoses soolokarjääriga ja terviseprobleemid. Varem oli Tao olnud kimpus mitmete vigastustega, mida ei oldud korralikult ravitud, ja mis omakorda takistasid esinemist. 23. aprillil tuli S.M. Entertainment välja ametliku teadeandega, milles soovis pidada läbirääkimisi Tao ja tema isaga ning leida ühise lahenduse. 10. augustil Tao teatas, et on jäädavalt lahkunud S.M. Entertainmentist.

Exo-K

Exo-M

Endised liikmed

Diskograafia

Stuudioalbumid

 XOXO (2013)
 Call Me Baby (2015)

Minialbumid

 Mama (2012)
 Miracles in December (2013)
 Overdose (2014)
 Love Me Right (2015)

Turneed

 The Lost Planet (2014)
 SM Town Live World Tour III (2012–13)
 SM Town Week: Christmas Wonderland (2013)
 Super Show 4 (2012) – Exo-M
 EXO From. EXOPLANET #1 – The Lost Planet (2014)
 EXO From. EXOPLANET #2 – The EXO'luXion (2015)

Viited 

Poistebändid
Lõuna-Korea ansamblid